یونان نینگ پایتختی آتن نینگ یقینیده جولای آییده یوز بیرگن یانغین حادثه سیده اونلب کیشی نینگ حیاتینی قوتقرگن اوچ کیشی قاچقین گه یونان وطنداشلیگی بیریله دی.
جمهور رئیس لیگیدن بیریلگن بیاناتده، ایککی ته سی مصرلیک بیرته سی البانیالیک اوچ کیشی مهاجرگه 2 – جنوریده اویوشتیریله دیگن محفل آرقه لی وطنداشلیک بیریلیشیدن خبر بیریلدی.
مذکور بیاناتده، اوزاق مدتدن بیری یونانده بلیقچیلیک قیلیب تورگن اوچ مهاجر بیلن تیگیشلی "23 جولایده یوز بیرگن یانغینده بو مهاجرلر، ایریم یونانلیک بلیقچیلر بیلن فداکارانه بیر شکلده اوزلرینی خطرگه تشلب باله لر داخل اونلب کیشی وطنداشیمیزگه یاردم ایتدی" دیب افاده ایتیلگن.
یونان باش وزیری الکسیس چپراس، یانغیندن کیین حکایه لری ایتیلگن، اوزاق مدتدن بیری یونانده حیات کیچیریب تورگن اوچ کیشی مهاجرنینگ قیلگن فداکارلیکلری نینگ حقّی یونان دولتی تامانیدن بیریلیشی کیره ک دیب ایتگن ایدی.
آتنگه قریب 20 کیلومتر مصافه ده جایلشگن اورمانلیک بیر جایده یوز بیرگکن و قیسقه مدت جریانیده شمال نینگ تاثیری بیلن مسکونی و ساحل منطقه لریگه ییره ییب بارگن یانغین حادثه سیده 100 کیشی جان بیرگن ایدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
